2021. gada 17. augustā Rīkojums Nr. 573

Rīgā (prot. Nr. 56 21. §)

**Par nekustamā īpašuma "Zastavnieki" Stradu pagastā, Gulbenes novadā, daļas pirkšanu valsts reģionālā autoceļa P36 Rēzekne**–**Gulbene pārbūves projekta īstenošanai**

1. Atļaut Satiksmes ministrijai pirkt nekustamā īpašuma "Zastavnieki" (nekustamā īpašuma kadastra Nr. 5090 007 0026) daļu – zemes vienību (zemes vienības kadastra apzīmējums 5090 007 0047) 0,10 ha platībā – Stradu pagastā, Gulbenes novadā, kas nepieciešama valsts reģionālā autoceļa P36 Rēzekne–Gulbene posma 76,30.–86,50. km pārbūves projekta īstenošanai.

2. Satiksmes ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2021. gadam paredzētajiem līdzekļiem;

2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2021. gadam paredzētajiem līdzekļiem.

Ministru prezidents A. K. Kariņš

Satiksmes ministrs T. Linkaits